CELEX: 62015CA0568
Language: bg
Date: 2017-03-02 00:00:00
Title: Дело C-568/15: Решение на Съда (седми състав) от 2 март 2017 г. (преюдициално запитване от Landgericht Stuttgart — Германия) — Zentrale zur Bekämpfung unlauteren Wettbewerbs Frankfurt am Main eV/comtech GmbH (Преюдициално запитване — Защита на потребителите — Директива 2011/83/ЕС — Член 21 — Комуникация по телефона — Използване на телефонна линия от търговец, за да позволи на потребителя да се свърже с него във връзка със сключен договор — Забрана за прилагане на цени, надвишаващи основната тарифа — Понятие „основна тарифа“)

18.4.2017   
            
            
               BG
            
            
               Официален вестник на Европейския съюз
            
            
               C 121/5
            
         Решение на Съда (седми състав) от 2 март 2017 г. (преюдициално запитване от Landgericht Stuttgart — Германия) — Zentrale zur Bekämpfung unlauteren Wettbewerbs Frankfurt am Main eV/comtech GmbH
   (Дело C-568/15) (1)
   
   ((Преюдициално запитване - Защита на потребителите - Директива 2011/83/ЕС - Член 21 - Комуникация по телефона - Използване на телефонна линия от търговец, за да позволи на потребителя да се свърже с него във връзка със сключен договор - Забрана за прилагане на цени, надвишаващи основната тарифа - Понятие „основна тарифа“))
   (2017/C 121/06)
   Език на производството: немски
   
      Запитваща юрисдикция
   
   Landgericht Stuttgart
   
      Страни в главното производство
   
   
      Ищец: Zentrale zur Bekämpfung unlauteren Wettbewerbs Frankfurt am Main eV
   
      Ответник: comtech GmbH
   
      Диспозитив
   
   Понятието „основна тарифа“, съдържащо се в член 21 от Директива 2011/83/ЕС на Европейския парламент и на Съвета от 25 октомври 2011 година относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета, трябва да се тълкува в смисъл, че разходите за свързано със сключен договор обаждане към телефонна линия за обслужване на клиенти, използвана от търговец, не може да надхвърлят тези за обаждане към стандартна фиксирана географска или мобилна телефонна линия. Стига да е спазено това ограничение, без значение е обстоятелството дали съответният търговец реализира или не печалба чрез тази телефонна линия за обслужване на клиенти.
   
      (1)  ОВ C 38, 1.2.2016 г.